Kwaliwa licala lakomkulu lakwa Ma-Hlubi, lalwa liquba u Dlomo; lalisilwa necala lase Kunene lika Radebe, lipetwe ngu Radebe lowo uyisekazi ka Dlomo ngesiko, nakuba emzele wayemzalele u Ncobo umkuluwe wake. Yagxotwa eyakomkulu yakwa Ma-Hlubi yakulo Dlomo. Ito xa igxotwayo kwavela ama Nkomo amncedisa u Dlomo, wasel’ eguqula kwakoua u Dlomo, yalwa yada yaucamana yombini, kungabangako ide yatshiselwa imizi. U Dlomo akavuma- nga kaloku ukupatwa ngu Radebe, yaseliba yimizi ngemizi mhlope, emini.

Xa kubongwa u Dlomo kutiwa—Dlomo dlundlululu; Wena ngewafela Enqobotyeni angati ama Nkomo angabi- ko.

Ama Hlubi la abizwa ngonina ka Dlomo, intombi ka Hlubi.

Kutiwa xa abongwayo—

Mahlubi amahle, Mangelengele, amzimba mble Onga unga ngiwa nje ngowosana.

Anzipo zimnyama kuqwayana (kurwecana).

ISIZATU SEZI ZIBONGO.

Kutiwa kwati kwakuko indlala kakulu, aze ama Hlubi amane epiwa ukudla komkulu, ayeke emaninzi. Kutiwa kwakusiti xa kusakangezwa aba bangapambili kwabanye babe bemelwe ngenzipo ngaba bangasemva, bebarweca ukuba bazbkukangela bacele, zada inzipo zamnyama ku- rwecana.

ABAKWA MSIMANGA.

U Ncobo wazekelwa sisizwe intombi ka Msimanga, yeza namadoda akowayo. Yazala u-Dlomo, kwatiwa ngu no-Dlomo ababantu bakowayo yeza nabo e ma-Hlubini yase- liba ngo no-Dlomo, amazala nkosi o no nkosi. Ekutiwa xa babongwayo:—

Ngono-Ludlwala lwako Dudumakazi.

Abatwa abalutuli.

Mhla selegqibelele ukulwa umfo wakwa Msimanga uti- Amatambo o-Mtwa andingewadli.

Abelocala ngabafo bo Makaba o Timoti nabanye.

UMNOMBO WENKOSI- ZAMAHLUBI.

U-Mtimkulu (wanqangi) uzele u Ncobo inkulu, no Radebe, ekunene.

U Ncobo uzele u Dlomo, ezalelwa ngu Radebe umninawe wake. U Dlomo uzele u Mashiyi inkulu, no Ngwebu ukunene. U Mashiyi uzele u Ntsele inkulu. U Ngwebu uzele u Jingose no Dube.

U Dube uzele u Ndlakuse inkulu, no Dayide umninawe wake, kwindlu yasekunene, no Ncetezo ix'iba.

U Ntsele uzele u Bungane. U Bungane uzele u Mti- mkulu inkulu, no Mpangazita ekunene no Monakali e Mbutweni. U Mtimkulu uzele u Langa-libalele inkulu, u Ludidi, u Luzipo no Mhlambiso. U Ludidi uzele u Mtengwane inkulu, no Zono ekunene. Bonke ke aba base Griqualand East.

U Luzipo uzele u Mkatshane. L6 u Pesheyakwe Nciba ngoku. U Mhlambiso uzele u Mtongane inkulu, no Sigo- nyela (Ebenezer) ekunene nabanye. Aba bakwa Matole.

U Mpangazita ukunene kuka Bungane, uzele u Sidinane, Mehlo-makulu, no Ntaba. U Sidinane uzele u Zibi. U Mehlo-makulu uzele u Ntsinda-ntsinda no Milani. U Monakali uzele u Zibi, ozele u Ncanywa, Sifuba, nabanye. Aba base Ncwazi. U Ntaba uzele u Tomose, umele i Tsitsa.

UMNOMBO WENKOSI ZASE KUNENE.

U-Zulu uzele kakulu wanda. Uzele u Dlamini inkulu, u- Mashwabada ekunene, kwizindlwana uzele u-Mtiya u-Mhla- nga no Hlati. U-Mtiya uhle wabuba akabanga nanzala. U-Hlati uzele u-Magqeshela, ozele u-Lubambo, ozele u-Ma- tiwana, u-Gatimoya, u-Tiyeka, u-Nziwani no Bikeka.

U-Mhlanga ka Zulu uzele onyana abatatu (1) U-Nzawose ozele u-Luqakaqaka ozele u Pita (2) U-Mditshwa uzele u- Zidumbu ozele u-Hlazo, u-Mavuso no Gijana. (3) U-Ka- keni uzele u-Masinda ozele u-Mateke no Sikunyana.

Kwazekwa u-Mtwakazi yinkosi yabo.

UKUCIMA KWE NYANGA.

Kuyakubako ukucima kwenyanga ngo January ngosuku lwa 28, 1888. Koqala ngo 9 wase busuku ingabi savela inyanga kude kube lolwe 29 ngexa lika 2. 24 a.m. kusasa. Kubuye kubeko kwa omnye umnyama wenyanga ngo July ngosuku wa 23 1888 ngo 4 o’clock wakusasa. Lomnyama wobonakala kweli lase Kapa lodwa.

UMTETO OMTSHA WE VOTI E TRANSKEI.

U Mr. Gontshi ehambele kwi ofisi yase Ngcobo e Bate- njini nge 15th November, wacelwa ngamanene ase Luka- lweni ukuba ake achaze umteto omtsha, wevoti axele noluvo lwake mayelana nesibeno sase Koloni, nembangi yokuba basichase. U Mr. Gontshi wati njengokuba eyakuba se Ngcobo kanjako nge 29th November, uyavuma ukuwuchaza umteto e All Saints nge 30th November, kodwa akuko kucita xcsha ngokuteta nto ngo Tung’mlomo ngapandle ko- kuba acelwe yi ntlanganiso. Ekugqibeleni kugqitywe ukuba u Mr. Gontshi aze acaze umteto wevoti e All Saints Mission nge 30th November, aze agqitele *e* Clarke- bury Mission, acaze na kona nge 1st December.

U Mr Thomas Tshacile inene elinengqondo entle, elisisi- bonda sase Nyanga labiza intlanganiso yama Qwati emzini walo kwako namanene ase Rode, anje ngo Messrs John Sondlo, Z. Tantsi namanye. "

Intlanganiso yaba nkulu, yenzelwa pandle. Emveni ko- kuba kukangelwe indawo ka Tung’umlomo, kubuzwe ukuba impendulo ye nkosi u Dalindyebo iko na? Kutiwe hai.

U Mr. Tshacile isibonda usukile wati kuko inene, lelakwa Blyth, elize kucaza umteto omtsha wevoti nomelo e Pala- mente, unga intlanganiso ingalipulapula kakuhle. Ute u Mr. Gontshi yindodana yohlanga, eze apa ngemicimbi yo- hlanga oluntsundu ukuza kucacisa umteto we voti ofuneka uqondiwe siti luhlanga.

U Mr. Gontshi esukile ute—uyabulela uhlobo u Mr. Tshacile ambike ngalo kule ntlanganiso, uyindodana enenkutalo enkulu kwindawo ezibekiselele kuhlanga olu ntsundu. Kwi micimbi yohlanga akuko Mxosa, Mfengu, na Mtembu, njengokuba ibala lilinye liyasimanya ukuba singenzi zahluko, yaye imfundo ibonisa ukungabi na msebenzi kwa makwele eluhlangeni olubala linye. Ute oko- kwake ungu Mxosa um-Ngqika, kodwa akaboni sahluko kuye, no Mtembu nakwi Mfengu, ibala lilinye nje.

Ute uze apa egameni lo Manyano lwaba Ntsundu, ukuza kucaza umteto wevoti omtsha, acinga ukuba uyakuba lilungelo elikulu kubantu abantsundu base South Africa- Ute ukuze intlanganiso iqonde, uyakutabata emva atyile u melo e Palamente into oluyiyo. Uqale nge Palamente, wa- tyila into eyiyo ukwenziwa kwayo homsebenzi wayo. U caze isahluko pakati ko meli e Palamente, ne mantyi wayixe- la imicimbi yommeli ukwahluka kwayo kweye mantyi. U qale e votini into eyiyo wati i voti ema Ngesini yinto eyenziwa ngamanene, mhlaumbi ngabantu ababekekileyo abayiqondayo into abaye ngayo. Ucaze uhlobo i Koloni ebi vota ngalo ngapambili, waze waxela ukuba ngoku uguqu- lwe umteto, kutiwa omakavote makake indlu elixabiso le £25. Ute intlanganiso iyazi ukuba kuko intlanganiso- yama Mfengu esekwe e Nqamakwe ekutiwa ukubizwa kwayo lu Manyano lwaba Ntsundu. Le ntlanganiso yeyo- kufuta emakaya imicimbi ebekiselele ebantwini ililiso nge- linye icala labantu. Intlanganiso le namhla asiyiyo eyaba fana bodwa. Kutiwa abafana banegwebu lobutsha. Bona intlanganiso isekwe ngamadoda axubayo abekeki- leyo; anengqondo, anje ngo Messrs. J. Mazamisa, J. Sikwebu, K. Dingiswayo, L. Mgidi, namanye amanene ama Mfengu, amadoda azizima-mhlaba ema Mfengwini, awe- nze izakiwo ezinexabiso alahlekelwe zimali ezininzi. Ute emapepeni inenye ifundile ngentshaba zalontlanganiso ezifumana, ziteta. Intlanganiso leyo ijonge ukulwa no Rulu- mente. Ute naye ulilungu lo Manyano olo, uyayixelela in­tlanganiso ukuba uyakolwa ukuba u Manyano eTranskei lusayakuba yintlanganiso engumlomo wayo yonke i Transkei,. okunye kupela yona ikangela ukulwela amalungelo abantu. Ijonge ekubeni uhlanga oluntsundu e Transkei luma- nyane.

Ke nivile ukuba i Koloni yabena pantsi kwegama lika Tung’umlomo. U Tung’umlomo wasibika isibeno kuma- Mfengu e Transkei, ngokungenisa kwi ntlanganiso yo Ma­nyano, yama-Mfengu ase Nqamakwe eyayi kwa Nomaheya nge 30th September. Manditi lendawo yaxoxwa imini yonke, ekugqibeleni intlanganiso yagqiba ngokuba inga- ngeni kwisibeno sase Koloni.

U Mr. Gontshi ungene wacaza izizatu ezibange ukuba bangahlomeli ku Tung’umlomo. Umteto- omtsha lo ulilungelo elikulu eluhlangeni, kuba. namhla u Rulumente osipeteyo noyinkosi yetu, ufuna ukwenza umteto wokomeleza inkutalo elusatsheni lwake. Uti mna ngesiko lakowetu lama Ngesi, ivoti leyenziwa ngabantu abakileyo, ababekekileyo, nekuko isigxina apa bakona, isigxina esinje ngoxande. Nasemva e London akuvoti wonke ubani, kuvota onendlu okunene iminyaka.

6 ISIGIDIMI SAMAXOSA, JANUARY 2, 1888.